Video "Noi ştim şi şcoală, ştim şi viaţă". Plaja din Vama Veche a prins viaţă de 1 Mai. Tinerii din toate colţurile ţării au venit să se distreze
Vama Veche e ca de obicei centrul distracţiei de 1 mai. Tinerii au ignorat frigul şi s-au distrat, conform tradiţiei, până în zorii zilei. S-au încălzit cu mai multe phare de băutură, pe ringul de dans sau în jurul focurilor de tabară. Ca să alunge mahmureala şi să-şi revină, mulţi au făcut o baie în mare.
Vama Veche s-a umplut într o zi. Satul din sudul litoralului a fost arhiplin ca în fiecare an de 1 mai. Îmbracaţi cu hainele de iarnă tinerii au ieşit la dans. Nimeni nu a stat cu paharul gol.
Tânăr: Pace, bucurie şi bere la cutie!
Tânăr: Mama mea, ştii că ai un băiat cuminte acasă şi ştii că te iubesc foarte mult, dar în seara asta o să mă fac căcat.
Tânăr: Noi ştim şi şcoală, ştim şi viaţă. Şmecheri rău de tot.
Turişti din toate colţurile ţării şi chiar din străinătate s au cunoscut in jurul focurilor de tabără pe plajă.
Tânăr: Am venit cu un prieten foarte bun de-al meu care momentan s-a dat dispărut şi probabil doarme în dubă.
Reporter: Şi cu restul persoanelor, v-aţi întâlnit aici?
Tânăr: Da, normal!
Tânăr: Am ajuns şi noi exact când s-a sfârşit potopul, ne-am pus prelate peste cort. Toţi suntem cu cortul de aici, că e mai ieftin. E frig, dar ne descurcăm cum putem.Mai ieftin pentru mine înseamnă două zile 80 de lei.
După o noapte albă au găsit remediul pentru mahmureală. O baie în mare. Apa şi aerul au avut aceeaşi temperatură noaptea trecută, în jur de 15 grade. Iar vântul i-a scos pe mare şi pe iubitorii sporturilor extreme.
"După o noapte de distracţie, plaja din Vama Veche a prins viaţă la orele prânzului. Tinerii au transformat vântul în prietenul lor şi-au înălţat zmeie, alţii s-au încălzit jucând volei ore în şir", transmite Andreea Filip, reporter Observator.